
	Ημερίδα

Γράμματα στη Μητέρα

Βαδίζοντας στα χνάρια του Κώστα Μόντη
στο Σπίτι της Κύπρου

Την Πέμπτη 23 Οκτωβρίου 2014, στις  18:00, το Σπίτι της Κύπρου, Ξενοφώντος 2Α, Σύνταγμα, τιμώντας τον μεγάλο Κύπριο ποιητή του μείζονος Ελληνισμού Κώστα Μόντη, διοργανώνει ημερίδα με τίτλο Γράμματα στη Μητέρα: Βαδίζοντας στα χνάρια του Κώστα Μόντη.
Η ημερίδα διοργανώνεται στο πλαίσιο του Έτους Μνήμης Κώστα Μόντη, με τη συμπλήρωση 100 χρόνων από τη γέννηση και 10 χρόνων από τον θάνατό του, με την ευγενική συνεργασία του Κοινωφελούς, Επιστημονικού και Πολιτιστικού Ιδρύματος «Κώστας Μόντης» και με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κυπριακής Δημοκρατίας.
Χαιρετισμό στην Ημερίδα θα απευθύνει ο κ. Κώστα Μόντης, Εκτελεστικός Διευθυντής του Κοινωφελούς, Επιστημονικού και Πολιτιστικού Ιδρύματος «Κώστας Μόντης». Εισαγωγική ομιλία, με θέμα Η ζωή και το έργο του Κώστα Μόντη, από τη φιλόλογο κ. Ελένη Αντωνιάδου.

Στην ημερίδα συμμετέχουν με εισηγήσεις τους:
· Ο Αναπληρωτής Καθηγητής Πανεπιστημίου Κύπρου κ. Γιώργος Γεωργής, με θέμα Το ιστορικό γεγονός στην ποίηση του Κώστα Μόντη.
· Η Επίκουρη Καθηγήτρια Νεοελληνικής Λογοτεχνίας: Νεοελληνικής Λογοτεχνίας της Κύπρου κ. Λουίζα Χριστοδουλίδου, με θέμα Επιβιώσεις του τυπικού των δημοτικών τραγουδιών σε ιδιωματικά ποιήματα του Κώστα Μόντη.
· Ο Διδάκτορας Νεοελληνικής Φιλολογίας κ. Κωστής Δανόπουλος, με θέμα Βιβλικά «θραύσματα» στην ποίηση του Κώστα Μόντη.
· Ο κριτικός λογοτεχνίας κ. Αλέξης Ζήρας, με θέμα Ο Κώστας Μόντης και η ποιητική του ελάσσονος.
· Ο Καθηγητής Νεοελληνικής Λογοτεχνίας κ. Θεοδόσης Πυλαρινός, με θέμα Οι «στιγμιαίοι» διάλογοι του Κώστα Μόντη με τις λέξεις, τους στίχους και τους ποιητές .
· Ο Καθηγητής, Επιστημονικός Διευθυντής Παττίχειου Δημοτικού Μουσείου-Ιστορικού Αρχείου και Κέντρου Μελετών Λεμεσού κ. Μίμης Σοφοκλέους, με θέμα Ο Κώστας Μόντης σε διάλογο με την Ελλάδα και τους ποιητές της
Παρεμβάσεις θα γίνουν από την Αρχαιολόγο κ. Όλγα Φιλανιώτου και τον ποιητή κ. Τίτο Πατρίκιο.
Μετά την ολοκλήρωση των εργασιών της ημερίδας θα ακολουθήσει συζήτηση με τη συμμετοχή του κοινού. Θα χορηγηθούν βεβαιώσεις παρακολούθησης.
(Λεζάντα φωτογραφίας: Κώστας Μόντης, φοιτητής στην Αθήνα το 1932)
15 Οκτωβρίου 2014
